CELEX: 62014TN0073
Language: hu
Date: 2014-02-04 00:00:00
Title: T-73/14. sz. ügy: 2014. február 4-én benyújtott kereset – Red Bull kontra OHIM – Automobili Lamborghini (két bika ábrázolása)

7.4.2014   
            
            
               HU
            
            
               Az Európai Unió Hivatalos Lapja
            
            
               C 102/38
            
         2014. február 4-én benyújtott kereset – Red Bull kontra OHIM – Automobili Lamborghini (két bika ábrázolása)
   (T-73/14. sz. ügy)
   2014/C 102/59
   A keresetlevél nyelve: német
   
      Felek
   
   
      Felperes: Red Bull GmbH (Fuschl am See, Ausztria) (képviselők: V. von Bomhard, J. Fuhrmann és A. Renck ügyvédek, és I. Fowler Solicitor)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Automobili Lamborghini SpA (Sant’ Agata Bolognese, Olaszország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának az R 1263/2012-1. sz. ügyben 2013. november 14-én hozott határozatát;
            
         
               —
            
            
               az alperest kötelezze az eljárás költségeinek viselésére, beleértve a felperes, az alperes és – formális beavatkozás esetén – a fellebbezési tanács előtti eljárásban részt vevő másik fél költségeit is.
            
         
      Jogalapok és fontosabb érvek
   
   
      A megszűnés megállapítása iránti kérelemmel érintett közösségi védjegy: a 12. osztályba tartozó árukra vonatkozó, két bikát ábrázoló ábrás védjegy (3 629 342. sz. közösségi védjegy).
   
      A közösségi védjegy jogosultja: a felperes.
   
      A közösségi védjegy megszűnésének megállapítását kérelmező fél: az Automobili Lamborghini SpA.
   
      A törlési osztály határozata: a törlési osztály a megszűnés megállapítása iránti kérelemnek helyt adott.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 rendelet 51. cikke (1) bekezdése a) pontjának megsértése.